  Майя Бывальцева 26-тӥ коньывуонэ Удмуртие кезьыт омыр вуыны кутскоз. Кызьы ивортэ улосвыл Гидрометцентрлэн пресс-службаез, вуоно уе термометрлэн пусэз -3 градусозь лэзькоз. Кӧснуналэ элькунысь уйпал но шор ёросъёсын кот лымы но зор кӧня ке усьыны быгатоз Алла Шумихина, Удмуртиысь Гидрометцентрлэн пресс-секретарезАрнянуналэ, 28-тӥ коньывуонэ, Атлантикаысь циклон Удмуртие тросгес зор-кот вуттоз. Уйпал ёросъёсын лымыялоз, шор но лымшор ёросъёсын – лымыялоз, кот лымые но зоре выжоз, собере нош ик лымыялоз Алла Шумихина, Удмуртиысь Гидрометцентрлэн пресс-секретарезСюресъёс вылын кот лымы кынмоз, йӧвалег луоз. Термометр 0…+5 градус возьматоз. 29-тӥ коньывуонэ потон уе куд-ог интыосын бус луыны быгатоз. Тодэ вайытом, азьвылгес Кун автоинспекциысь ӧнерчиос водительёслы машиназылэсь питранъёссэ воштыны ӵектӥзы. 29-тӥ коньывуонэ шӧдскымон кезьытскоз. Уйин но, нуназе но температура нольлэсь улӥын возиськоз, нуназе куд-ог интыосын ӧжыт лымыялоз. Алла Шумихина, Удмуртиысь Гидрометцентрлэн пресс-секретарезВуоно арня кутсконын Удмуртилэн уйпал ёросъёсаз уйёсы температура -6…-8 градусозь лэзькыны быгатоз. Туннэ элькунын тӧл кужмоялоз шуыса ивортӥзы. Тегъёс: Гидрометцентр Удмуртия куазь лымы йвалег  